
KRETINGOS RAJONO SAVIVALDYBĖS MERAS

POTVARKIS
DĖL PAVEDIMO UAB KRETINGOS AUTOBUSŲ PARKO DIREKTORIUI 

2025 m. birželio    d. Nr. 
Kretinga

Vadovaudamasis Lietuvos Respublikos vietos savivaldos įstatymo 25 straipsnio 5 dalimi ir 27 straipsnio 9 dalimi bei atsižvelgdamas į 2025 m. gegužės 24 d. Kretingos rajono savivaldybės mero 2024 m. balandžio 8 d. potvarkiu Nr. V3-204 sudarytos darbo grupės Kretingos rajono savivaldybės viešojo transporto modernizavimo klausimams spręsti posėdžio protokolą Nr. D8-1066:
1. Pavedu UAB Kretingos autobusų parko direktoriui atlikti Kretingos rajono viešojo transporto sistemos analizę:
1.1. nustatyti Kretingos rajono savivaldybės ir gyventojų poreikius (atlikti keleivių srautų tyrimą, pasitelkiant vežėjo transporto priemonėse laikinai sumontuotą specialią keleivių skaičiavimo įrangą, atsižvelgiant į savivaldybės specifiką, identifikuojant moksleivių (spalio mėn.), darbuotojų ir turistų (vasaros laikotarpiu) poreikius, vykdant gyventojų apklausą elektroniniu būdu, papildomai organizuojant susitikimus su Savivaldybės seniūnais ir darbuotojais, siekiant surinkti duomenis);  
1.2. išanalizuoti esamą viešojo transporto maršrutų tinklą (įvertinti esamą Kretingos rajono savivaldybės viešojo transporto tinklo struktūrą, viešojo transporto priemonių eismo dažnumą, maršrutų ridos paskirstymą, identifikuoti maršrutų dubliavimąsi ar perteklinius maršrutus), parengti esamo tinklo schemą ir esamos būklės aprašą su išvadomis. 
2. Nurodau atliktos analizės rezultatus pateikti iki 2025 m. gruodžio 1 d. 

